| Medaljeoversikt |
| --- |
| Konkurrerte for MoldovaMoldova Moldova |
| Friidrett: |
| Friidrett U20-VM i friidrett |
| Gull | 2018 Tammerfors |  Diskos |
| Bronse | 2016 Bydgoszcz |  Diskos |
| Friidrett U18-VM i friidrett |
| Gull | 2015 Cali |  Diskos |
| Friidrett U20-EM i friidrett |
| Gull | 2017 Grosseto |  Diskos |
| Friidrett Ungdoms-EM i friidrett |
| Gull | 2016 Tbilisi |  Diskos |
| Gull | 2016 Tbilisi |  Kulestøt |
| Friidrett U20-balkanmesterskapet i friidrett |
| Gull | 2018 Istanbul |  Diskos |
| Gull | 2018 Istanbul |  Kulestøt |
| Gull | 2017 Pitesti |  Diskos |
| Gull | 2017 Pitesti |  Kulestøt |
| Friidrett U20-balkanmesterskapet i friidrett innendørs |
| Gull | 2017 Istanbul |  Kulestøt |
| Friidrett European Throwing Cup |
| Bronse | 2017 Gran Canaria |  Diskos U23 |
| Bronse | 2016 Arad |  Diskos U23 |
| Friidrett U18-balkanmesterskapet i friidrett |
| Gull | 2016 Kruševac |  Diskos |
| Gull | 2016 Kruševac |  Kulestøt |
| Sølv | 2014 Sliven |  Diskos |
| Friidrett European Youth Olympic Festival  |
| Gull | 2015 Tbilisi |  Diskos |

**Alexandra Emilianov** (født 19. september 1999) er en moldovsk friidrettsutøver som hovedsakelig konkurrerer i diskos, men også i kulestøt. Hun ble U20-verdensmester i diskos i 2018 og U20-europamester i 2017, og hun ble U20-balkanmester i kulestøt og diskos i 2017 og 2018.

Idrettskarriere
---------------

### 2014

Emilianov deltok i det moldovske mesterskapet innendørs i 2014, og kom der på ellevteplass i kulestøt med 11,75 meter. Utendørs kom hun på andreplass i diskos under U18-balkanmesterskapet i friidrett 2014, og hun kom på andreplass i kulestøt og diskos under det moldovske mesterskapet i friidrett 2014. Hun deltok også i Juniorbalkanmesterskapet i friidrett 2014 (U20), der hun kom på femteplass i diskos.

### 2015

Hun vant kulestøt (3 kg) under det moldovske U18-mesterskapet innendørs i februar 2015. I det moldovske U18-vinterkastmesterskapet (Moldovan Winter Throwing Championships), der lange kastøvelser arrangeres utendørs, vant hun diskos med 46,95 meter. Den 23. mai kastet hun over 50 meter i diskos for første gang, da hun kastet 50,08 under et internasjonalt stevne i Pitesti, og en uke senere fikk hun bronse i kulestøt og diskos under det moldovske mesterskapet i friidrett 2015.

Hun deltok i Ungdoms-VM i friidrett 2015 (U18), og vant der diskos med ny personlig rekord på 52,78 meter. Hun deltok også i kulestøt, men fikk der 29. beste resultat med 13,78 meter, og nådde ikke finalen. I European Youth Summer Olympic Festival 2015 i Georgia vant hun diskos, og kom på femteplass i kulestøt.

### 2016

Under det moldovske innendørsmesterskapet i friidrett 2016 vant Emilianov kulestøt, med ny personlig rekord på 14,76 meter, og vant med det sin første nasjonale seniortittel. Hun kom på andreplass i diskos under det moldovske vinterkastmesterskapet i Chisinau, og vant kulestøt (3 kg) under det moldovske U18-mesterskapet innendørs med ny personlig rekord på 17,36 meter. Hun representerte Moldova under European Cup Winter Throwing 2016 i Arad, og fikk der bronse i diskos i U23-klassen.

Hun fikk sølv i kulestøt og diskos under det moldovske mesterskapet i friidrett 2016, og vant kulestøt og diskos under det moldovske U18-mesterskapet i friidrett utendørs. Hun ble tatt ut til å delta i U18-EM i friidrett 2016, og vant der kulestøt og diskos. Hun satte personlig rekord i begge øvelsene, med hhv. 18,50 meter og 58,09 meter. I Junior-VM i friidrett 2016 fikk hun bronse i diskos, med 53,08 meter, bak Kristina Rakočević fra Montenegro og Kirsty Williams fra Australia.

### 2017

Emilianov fikk sølv i kulestøt under det moldovske mesterskapet innendørs 2017. Hun satte personlig rekord i kulestøt innendørs under U20-balkanmesterskapet i friidrett innendørs 2017, med 15,86 meter, og vant foran Kristina Rakočević og Ioana Diana Tiganasu. Hun kom på tredjeplass i U23-klassen under European Throwing Cup 2017 på Gran Canaria.

Juniorbalkanmesterskapet i friidrett 2017 (U20) ble arrangert i Pitesti i Romania. Emilianov vant der både kulestøt og diskos, og satte ny personlig rekord i kulestøt med 15,29 meter. I U20-EM i friidrett 2017 vant hun diskos, med 56,38 meter.

### 2018

I forbindelse med studier på Kansas University vant hun kulestøt i Jayhawk Classic innendørs, og kom på fjerdeplass i Big 12 Indoor Championships. Utendørs vant hun diskos under Kansas Relays, og hun vant diskos og fikk bronse i kulestøt under Arkansas National Relay Championships. Hun vant også diskos under Big 12 Conference Championships. I NCAA-mesterskapet utendørs kom hun på 12.-plass i diskos.

Hun deltok i Juniorbalkanmesterskapet i friidrett 2018 i Tyrkia, og vant der diskos og kulestøt. Under U20-VM i friidrett 2018 vant hun diskos, og hun deltok i EM i friidrett 2018 der hun kom på åttendeplass i diskos.

Referanser
----------

1. ↑   World Athletics Database, World Athletics utøver-ID 291594[Hentet fra Wikidata]
2. ↑   «EMILIANOV Alexandra»[Hentet fra Wikidata]
3. 1 2 3 4 5 6 7 8 9  IAAF - *Alexandra Emilianov - Results*, besøkt 30. august 2018.
4. ↑  IAAF - *IAAF World U20 Championships Bydgoszcz 2016 - Discus Throw Women*, besøkt 30. august 2018.
5. ↑  Balkan Athletics - *1st Balkan Indoor U20 Championships*, besøkt 30. august 2018.
6. ↑  Kansas Athletics - '

Eksterne lenker
---------------

* (en) Alexandra Emilianov – Olympedia Rediger på Wikidata

* (en) Alexandra Emilianov – World Athletics Rediger på Wikidata